Ork

Röviden

Az orkok a kontinens Észak-Keleti részén élnek a pusztákon. Négy törzsükett, a Tűz, Víz, Szél és Föld törzset saját sámánjaik vezetik. A klánok egymással szövetséget kötve az elfek ellen háborúznak már évtizedek óta.

Kinézet:

Az orkok az egyik legmagasabb faj (190-220cm), gyakori az izmos testfelépítés, de vannak köztük kövérebbek és vékonyabbak is. Bőrük zöldes színű, szemük barna vagy fekete, akárcsak hajuk színe. Hajviseletük változatos, egészen hosszútól a kopaszig, minden megtalálható. Szögletes vonásaik vannak, és nagy fogaik, orruk általában széles, fülük pedig enyhén hegyes. A férfiak magasabbak és nehezebbek a nőknél, hangjuk mély, recsegős, gyakran viselnek arcszőrzetet, de nem minden esetben. A nők kisebbek, van mellük, bár jellemzően nem túl nagy, hangjuk magasabb, de szintén mélynek mondható. Az orkok gyakran viselnek karikát a fülükben, minél több karikát hordanak, annál több csatában vettek részt életük során, ezért ez státuszszimbólumként is értelmezhető.

Társadalom:

Az orkok az egyik legősibb faj, akik vándoréletmódot folytatnak és állattenyésztéssel foglalkoznak. Négy törzsük van, a Tűz, Víz, Szél és Föld törzs, melyeket sámánok vezetnek, akik életük végéig vannak ebben a pozícióban, utódjukat ők maguk választják és nevelik. Az orkoknál nem jellemző, hogy egy férfi és egy nő párt alkosson, az utódokat mindig a nők és anyjuk tartják el 20 éves korukig, míg a férfiak szabadon nemzhetnek akárhány gyermeket. Jellemzően sátortáborokban élnek és az állatokkal együtt vándorolnak arra, ahol több fű van. A törzseknek saját harcosaik vannak, amelyet a csatákban legtöbbet részt vett férfiak irányítanak. A törzsek nevüknek megfelelő mágiában jártasak csak, így az Elf Birodalommal folytatott háborúban úgy vélték, az a legcélszerűbb, ha együtt, közös erővel harcolnak.

Vallás:

Vallásuk egészen más, mint a többi fajé. Ők nem személyeket tisztelnek, hanem természeti erőket, a törzsek is az alapján vannak elnevezve, hogy ki melyik természeti erőnek hódol. A sámánok nem csak politikai, hanem spirituális vezetők is, akik hetente egyszer szertartásokat vezetnek. A Tűz törzse, hatalmas tüzet rak, amit körbetáncolnak dalokat énekelve, a Víz törzse esőzésnél gyűjtött vizet önti apró tálkákba, majd egy szöveget kántálva megisszák azt. A Szél törzse nagy szél esetén együtt fut a széllel, a szél irányába, mindenki addig, amíg el nem fárad annyira, hogy ne tudjon tovább mozogni, és aki legtovább bírta a futást, az utána beszédet tart. A Föld törzse pedig hatalmas szobrokat készít kőből, melyek a szilárdságot jelképezik, és általában elmozdíthatatlanok, azonban mindig megpróbálják lerombolni a szobrokat, így megtalálni a legkeményebbet, amelyik szobor legtovább bírja, azt otthagyják, és amikor arra járnak, megint egy imádságot mondanak el.

Diplomácia:
 * ·Barát: Ekik, Goblinok


 * ·Neutrális: Yajuuk, Elf Köztársaság, Törpék


 * Ellenség: Elf Birodalom